Assim al-Hakeem

Syeikh Assim bin Luqman al-Hakeem (bahasa Arab: عاصم بن لقمان الحكيم; lahir 23 November 1962) ialah seorang ulama berpusat di Arab Saudi. Assim terkenal sebagai salah seorang pendakwah Islam berbahasa Inggeris di Arab Saudi. Assim al-Hakeem mendapatkan populariti yang tinggi melalui sesi soal jawabnya yang lazim dimuat naik melalui media sosial.

 Pendidikan 
Assim lahir dalam keluarga kuat agamanya. Sejak muda, Assim sudah tertarik dengan bidang pengajian Islam. Assim tamat sekolah menengah 1980, dan menerima ijazah sarjana muda seni dalam linguistik dari Universiti Raja Abdul Aziz, Jeddah pada 1987, dan gelaran lebih tinggi dalam pengajian Islam di Universiti Umm al-Qura, Makkah pada 1998. Assim juga telah mempelajari kitab-kitab ulama Ibnu Utsaimin selama beberapa tahun.

 Kerjaya 
Syekh Assim memulai kerjayanya pada 1988 dengan bekerja sebagai guru bahasa Inggeris di sekolah menengah. Beliau ialah imam masjid di Jeddah, satu peranan yang telah dipegangnya selama 20 tahun terakhir, di mana beliau menjadi pengkhutbah solat Jumaah dan memberi ceramah tentang ilmu pengetahuan Islam.

Syekh Assim al-Hakeem mahir berbahasa Inggeris dalam dakwah Islam, dan biasanya menyertai dan menguruskan acara program Islamik berbahasa Inggeris di media sosial, seperti Questions and Answers (Ask Huda), Umdatul Ahkaam, Youth Talk dan Mercy to the Worlds. Assim juga berdakwah di pelbagai saluran televisyen dan radio seperti Al Huda, Peace TV, Iqraa (bahasa Arab) dan saluran Saudi 2.

Assim juga sering melawat Eropah, Asia dan Timur Tengah untuk menyampaikan ceramah Islam atas undangan pelbagai pertubuhan, dengan sebagian besar ceramah dimuat naik ke YouTube.

 Kehidupan peribadi 
Syekh Assim bekerja 8-9 jam sehari. Pada waktu lapang, Assim juga pergi ke gimnasium empat hari seminggu, bermain skuasy, ping-pong dan badminton. Di kelas, beliau mengajar pelbagai kitab, dan kemudiannya pulang untuk menghabiskan waktu bersama keluarganya. Assim menyatakan bahawa beliau dapat menghabiskan 95% waktunya bersama keluarganya.

 Rujukan 

Kategori:Kelahiran 1962
Kategori:Orang hidup
Kategori:Pendakwah Arab Saudi